 Guddoomiyaha Baarlamaanka Federaalka Soomaaliya Mudane Maxamed Sheekh Cusmaan Jawaari oo gebagebadii fadhiga maanta ka hadlay ayaa ku booriyey Xildhibaannada Golaha Shacabka ee soo jeediyey wax ka bedelka qodobbada qaarkood iney talo soo jeedintooda qoraal kusoo gudbiyaan ugu dambeyn ilaa maalinta khamiista ah si wax ka bedelida waqti loogu eego loo helo, sidoo kalena waxa uu Guddoomiyaha Baarlamaanka sharaxay Ajandayaasha Fadhiga Baarlamaanka ee berito oo uu ugu horeeyo ka doodida xubnaha guddiga madaxa banaan ee dib u eegista Dastuurka oo dhowaan Baarlamaanka loo qeybiyey. 